Banda

Banda er en messingblåserbasert form for tradisjonell musikk i Mexico.

Banda-musikken inneholder en lang rekke sanger og rytmer, slik som ranchera, corrido, cumbia og bolero. Ranchera-musikken er mest kjent, men i dag spiller banda-orkestre gjerne moderne pop og cumbia. 

Kjente bandaorkestre og -utøvere er; La Banda el Recodo, Banda Jerez, El Coyote og Julio Preciado. Yolanda Pérez er en av få kvinnelige banda-utøvere. 

Historie
Banda oppsto på slutten av 1930-årene i Sinaloa, en delstat i nordvestre Mexico. Også i nabostaten Zacatecas var banda tidlig populær. Populariteten eksploderte imidlertid på slutten av 1990-tallet, og denne musikken nådde ut i hele Mexico. Musikken kan beskrives som en blanding av tysk polka-musikk og meksikanske rytmer. I det sørlige Texas bodde det på denne tida mange tysk-amerikanere, og dette påvirket musikken i Nord-Mexico. Nå har også bandaen fulgt meksikanske innvandrere inn i USA, først til sørvest, fra Texas til California, men etterhvert også til resten av landet.

Banda-toner
Et mangfold av messingblåsere utgjør et typisk banda-orkester. Tambora, en type tromme, utgjør den mest hørbare og laveste tonen i banda-orkesteret, og utgjør bassen i harmonien. Tambora'en spilles sterkt, og driver dermed de andre musikerne fram. Andre rytmeinstrumenter er blant annet tarola, en tromme, kugjeller og symbaler. Trompeter, klarinett, trombone, tuba og tortolitas er andre instrumenter som brukes. 

Bandaorkestre består av mellom 10 og 20 medlemmer, oftest rundt 15. Oftest har Banda-orkesteret en førstestemme og en andrestemme, noen ganger også en tredjestemme. 

Kategori:Musikalske former
Kategori:Meksikanske musikksjangere
Kategori:Sinaloa

de:Banda (Blasmusik)